Pablo Marí

Pablo Marí Villar (sündinud 31. augustil 1993 Almussafeses) on Hispaania jalgpallur, kes mängib keskkaitsjana Itaalia kõrgliigaklubis Monza.

Ta alustas klubikarjääri Hispaania klubis RCD Mallorca. Debüüdi klubi põhimeeskonnas tegi ta 7. detsembril 2011 Hispaania kõrgliiga  mängus Granada vastu.

2013. aasta septembris liitus ta Hispaania tugevuselt kolmanda liiga klubiga Gimnàstic de Tarragona. Hooajal 2015–16 mängis ta klubiga Hispaania esiliigas.

2016. aasta augustis sõlmis lepingu Inglismaa Premier League'i klubiga Manchester City, kuid suundus kohe seejärel laenule Hispaania esiliigaklubisse Girona. Hooajal 2017–18 mängis ta laenul Hollandi kõrgliigaklubis NAC Breda ja hooajal 2018–19 Hispaania esiliigaklubis Deportivo de La Coruña.

2019. aasta juulis sõlmis Marí lepingu Brasiilia kõrgliig klubiga Flamengoga. Üleminema oli umbes 5,5 miljonit Brasiilia reaali (1,3 miljonit eurot). Ta sai klubi ajaloo kolmandaks Hispaania mängijaks."Quem é Pablo Marí, terceiro espanhol da história do Flamengo; veja lances do zagueiro". Jovem Pan. 11.7.2019. Vaadatud 21.12.2019 Klubi meeskonnas tegi ta debüüdi 28. juulil Brasiilia kõrgliiga mängus Botafogo vastu. Ta sai kiiresti klubi põhikoosseisu liikmeks. Esimese värava lõi ta liigas 25. augustil mängus Ceará vastu. Sama aasta novembris võitis klubiga Lõuna-Ameerika klubide meistrivõistlused Copa Libertadorese, millega sai Marí esimeseks hispaanlaseks, kes Copa Libertadorese võitnud on."Pablo Mari becomes the first Spaniard to win the Copa Libertadores". Marca. Vaadatud 21.12.2019 Lisaks võitis ta samal hooajal Flamengoga Brasiilia meistrivõistlused ning Marí valiti sel hooajal Brasiilia kõrgliiga hooaja sümboolsesse koosseisu."Prêmio Craque do Brasileirão 2019: veja a seleção e quem foi premiado". Goal. 9.12.2019. Vaadatud 21.12.2019

2020. aasta jaanuaris suundus ta Flamengost laenule Inglismaa Premier League'i klubisse Arsenal. Inglismaa kõrgliigas tegi ta debüüdi 7. märtsil 2020 mängus West Ham Unitedi vastu. 2020. aasta juulis sõlmis ta Arsenaliga püsiva lepingu. Esimese värava lõi ta Arsenali meeskonnas 3. detsembril 2020 UEFA Euroopa Liiga alagrupimängus Viini Rapidi vastu. 2022. aasta jaanuaris läks ta Arsenalist laenule Itaalia kõrgliigaklubisse  Udinese. 2022. aasta augustis läks ta laenule äsja Itaalia kõrgliigasse tõusnud klubisse Monza.

 Saavutused 
Flamengo
Campeonato Brasileiro Série A: 2019
Copa Libertadores: 2019

 Viited 

 Välislingid 
 Profiil Arsenal F.C. kodulehel

Kategooria:Hispaania jalgpallurid
Kategooria:RCD Mallorca jalgpallurid
Kategooria:Girona FC mängijad
Kategooria:NAC Breda jalgpallurid
Kategooria:Deportivo La Coruña mängijad
Kategooria:Clube de Regatas do Flamengo mängijad
Kategooria:Arsenal FC mängijad
Kategooria:Udinese Calcio mängijad
Kategooria:la Liga mängijad
Kategooria:Premier League'i mängijad
Kategooria:Serie A mängijad
Kategooria:Sündinud 1993